b'\n_START_ARTICLE_\nBenjamin Gregory\n_START_SECTION_\n2006\n_START_PARAGRAPH_\nGregory ble U17-ut\xc3\xb8ver i 2006. Han vant stavsprang i U17-klassen i det walisiske mesterskapet i friidrett innend\xc3\xb8rs, og kom p\xc3\xa5 fjerdeplass i samme \xc3\xb8velse i U17-klassen i det s\xc3\xb8rengelske mesterskapet innend\xc3\xb8rs.  Ogs\xc3\xa5 utend\xc3\xb8rs kom han p\xc3\xa5 fjerdeplass i stavsprang i det s\xc3\xb8rengelske U17-mesterskapet, og han fikk samme plass i det engelske skolemesterskapet (Sainsbury English Schools Championships). I det engelske U17-mesterskapet i mangekamp (AAA U17 Combined Events Championships) kom han p\xc3\xa5 fjerdeplass i tikamp sammenlagt, og i det engelske skolemesterskapet kom han p\xc3\xa5 \xc3\xa5ttendeplass.\n_START_SECTION_\n2007\n_START_PARAGRAPH_\nI 2007 kom han p\xc3\xa5 tredjeplass i femkamp under det s\xc3\xb8rengelske U17-mesterskapet i mangekamp innend\xc3\xb8rs. I det \xc3\xa5pne engelske juniormesterskapet i friidrett innend\xc3\xb8rs (England Athletics Open Championships) vant han stavsprang i U17-klassen, med ny personlig rekord p\xc3\xa5 4,31 meter. I mars kom han p\xc3\xa5 fjerdeplass i det \xc3\xa5pne engelske U17-mesterskapet i mangekamp, med 3187 poeng i femkamp. _NEWLINE_I det walisiske juniormesterskapet utend\xc3\xb8rs vant Gregory stavsprang, med 4,20 meter, og fikk s\xc3\xb8lv i lengdehopp og spydkast. Han vant ogs\xc3\xa5 spydkast i det engelske skolemesterskapet, Sainsbury English Schools Championships. I august kom han p\xc3\xa5 andreplass i tikamp under et engelske U17-mesterskapet i mangekamp, med ny personlig rekord p\xc3\xa5 6439 poeng, bak David Guest. I det engelske skolemesterskapet i mangekamp kom han p\xc3\xa5 andreplass i \xc3\xa5ttekamp.\n_START_SECTION_\n2008\n_START_PARAGRAPH_\nI 2008 konkurrerte Gregory i U20-klassen. Han kom p\xc3\xa5 tredjeplass i femkamp under det \xc3\xa5pne s\xc3\xb8rengelske U20-mesterskapet i mangekamp innend\xc3\xb8rs (SEAA U17/U15 Combined Events Championships & Senior/U20 Open), og han kom p\xc3\xa5 fjerdeplass i sjukamp i U20-klassen under det engelske mesterskapet i mangekamp for U20 og seniorer. Han deltok ogs\xc3\xa5 i det engelske mesterskapet i friidrett for U20/U17/U15, og kom der p\xc3\xa5 \xc3\xa5ttendeplass i stavsprang i U20-klassen. Han ble tatt ut til \xc3\xa5 delta i landskampen i mangekamp mot Frankrike og Spania i mars, og kom der p\xc3\xa5 sjetteplass i sjukamp med ny personlig rekord p\xc3\xa5 4956 poeng. _NEWLINE_Han deltok i engelsk mesterskap i mangekamp 2008, og kom der p\xc3\xa5 tredjeplass i tikamp i U20-klassen med ny personlig rekord p\xc3\xa5 6472 poeng. Denne rekorden forbedret han i Combined Events International i Ashford i juli, til 6749 poeng. I det engelske skolemesterskapet i mangekamp kom han p\xc3\xa5 tredjeplass.\n_START_SECTION_\n2009\n_START_PARAGRAPH_\nI januar deltok Gregory i det engelske U20-mesterskapet i mangekamp innend\xc3\xb8rs (England Athletics Combined Events Championships), og kom der p\xc3\xa5 tredjeplass. I det engelske juniormesterskapet i friidrett innend\xc3\xb8rs (U20/U17/U15) kom han p\xc3\xa5 femteplass i stavsprang og sjetteplass p\xc3\xa5 60 meter hekk. Hans endelige personlig rekord i tikamp i U20-klassen satte han 13. - 14. juni 2009, da han kom p\xc3\xa5 fjerdeplass i U20-klassen under det engelske mesterskapet i mangekamp i Stoke. Han fikk der 7147 poeng.\n_START_SECTION_\n2010\n_START_PARAGRAPH_\nHan ble U23-ut\xc3\xb8ver i 2010, og passerte 5-metersgrensen den 24. februar, da han hoppet 5,05 meter under Birmingham v Brunel v Loughborough v Bath v UWIC Inter University Match. Han vant stavsprang under BUCS-mesterskapet i friidrett innend\xc3\xb8rs (British Universities & Colleges Sport), med 4,95 meter, og under BUCS-mesterskapet utend\xc3\xb8rs i mai kom han p\xc3\xa5 tredjeplass i denne \xc3\xb8velsen. Han deltok i det engelske mesterskapet i mangekamp i juni, men fullf\xc3\xb8rte ikke tikampen der. Han br\xc3\xb8t 5-metersgrensen i stavsprang utend\xc3\xb8rs i dette mesterskapet, da han hoppet 5,16 meter. Han fikk s\xc3\xb8lv i stavsprang under det walisiske mesterskapet i friidrett, bak Scott Simpson. _NEWLINE_Gregory ble tatt ut til \xc3\xa5 representere Storbritannia under Europacupen i mangekamp i 2010, der Storbritannia deltok i first league, som er nest \xc3\xb8verste divisjon. Han scoret til sammen 7233 poeng, som var 12. beste individuelle resultat, og det britiske herrelaget kom p\xc3\xa5 tredjeplass sammenlagt med 21.991 poeng. De beholdte dermed plassen sin i first league i 2011._NEWLINE_Han deltok ogs\xc3\xa5 i Samveldelekene 2010 i Delhi i India, og scoret der til sammen 7383 poeng og endte p\xc3\xa5 sjetteplass. Dette var ny personlig rekord.\n_START_SECTION_\n2011\n_START_PARAGRAPH_\nI begynnelsen av juni deltok han i det engelske mesterskapet i mangekamp, og kom der p\xc3\xa5 fjerdeplass i seniorklassen. Han deltok i stavsprang i det britiske mesterskapet i friidrett 2010, som ogs\xc3\xa5 var uttakning til VM i friidrett, men han kom der p\xc3\xa5 \xc3\xa5ttendeplass med 4,95 meter, og ble ikke tatt ut til VM i S\xc3\xb8r-Korea. Under MONDO Keien Meeting i juli satte han personlig rekord p\xc3\xa5 800 meter med tiden 2:17,68.\n_START_SECTION_\n2012\n_START_PARAGRAPH_\nI det engelske mesterskapet i mangekamp innend\xc3\xb8rs 2012 kom Gregory p\xc3\xa5 andreplass, bak Daniel Gardiner. Han satte ny personlig rekord i sjukamp innend\xc3\xb8rs under et internasjonalt stevne i Praha i slutten av januar, der han scoret 5582 poeng og kom p\xc3\xa5 sjetteplass. Han deltok i det britiske mesterskapet innend\xc3\xb8rs, som var uttak til EM innend\xc3\xb8rs, men ble sl\xc3\xa5tt ut i fors\xc3\xb8ksheatet p\xc3\xa5 60 meter hekk, og fikk ingen gyldige hopp i stavsprang. Under BUCS-mesterskapet innend\xc3\xb8rs kom han p\xc3\xa5 tredjeplass i lengdehopp og fjerdeplass i stavsprang. Under landskampen i mangekamp mellom Storbritannia, Frankrike og Spania innend\xc3\xb8rs i mars vant han sjukamp, og forbedret sin personlige rekord til 5650 poeng. _NEWLINE_Utend\xc3\xb8rs vant han det s\xc3\xb8rengelske mesterskapet i mangekamp i juni, og i det engelske U23-mesterskapet i friidrett fikk han bronse p\xc3\xa5 110 meter hekk. Han deltok i International Meerkamp i Nederland, og kom der p\xc3\xa5 tredjeplass.\n_START_SECTION_\n2013\n_START_PARAGRAPH_\n2013 var hans f\xc3\xb8rste \xc3\xa5r som senior, men han konkurrerte lite denne sesongen. Han deltok i Associa\xc3\xa7\xc3\xa3o de Atletismo do Algarve i Portugal, der han kom p\xc3\xa5 andreplass p\xc3\xa5 400 meter og tredjeplass i diskos.\n_START_SECTION_\n2014\n_START_PARAGRAPH_\n2014 startet med det engelsk-walisiske mesterskapet i mangekamp innend\xc3\xb8rs i Sheffield. Han satte personlig rekord p\xc3\xa5 60 meter innend\xc3\xb8rs, med 7,22 sekunder, og kom p\xc3\xa5 andreplass i sjukamp sammenlagt med 5592 poeng. Han deltok ogs\xc3\xa5 i det britiske mesterskapet i friidrett innend\xc3\xb8rs, og kom der p\xc3\xa5 ellevteplass i stavsprang. _NEWLINE_I april deltok han i tikamp under Mt SAC Relays/CA Invite Multi-Events i California, og kom der p\xc3\xa5 andreplass. Han satte personlig rekord p\xc3\xa5 100 meter i dette stevnet, med tiden 11,00. Han kom p\xc3\xa5 sjetteplass i tikamp under det engelske mesterskapet i tikamp i mai, der han satte personlig rekord i spydkast med 58,73 meter. Han vant stavsprang under det walisiske mesterskapet i friidrett, som ogs\xc3\xa5 var uttakning til Samveldelekene 2014. Han representerte Wales under Samveldelekene, og kom der p\xc3\xa5 sjetteplass i tikamp med ny personlig rekord p\xc3\xa5 7725 poeng. I D\xc3\xa9castar 2014 scoret han 7475 poeng og kom p\xc3\xa5 tiendeplass.\n_START_SECTION_\n2015\n_START_PARAGRAPH_\nGregory vant sjukamp under det engelsk-walisiske mesterskapet i mangekamp innend\xc3\xb8rs 2015, foran Martin Brockman og Daniel Needham. _NEWLINE_Han deltok i Multistars i mai, men fullf\xc3\xb8rte ikke tikampen der. I juni deltok han i Meeting Internacional de Pruebas Combinadas de Arona i Spania, der han kom p\xc3\xa5 femteplass med 7573 poeng, og han ble tatt ut til \xc3\xa5 delta i Europacupen i mangekamp 2015, der Storbritannia deltok i Super League. Der satte han personlig rekord i diskos med 41,98 meter, og fikk 13. beste resultat individuelt, med 7527 poeng. Storbritannia endte p\xc3\xa5 sjetteplass med 38791 poeng i denne europacupen. I det spanske mesterskapet i friidrett fikk han tredje beste resultat i tikamp, med 7364 poeng.\n_START_SECTION_\n2016\n_START_PARAGRAPH_\nHan konkurrerte ikke i innend\xc3\xb8rssesongen 2016. Han satte flere personlige rekorder i starten av utend\xc3\xb8rssesongen, i mars og april, med 42,14 i diskos under Puma Invitational-stevnet i Phoenix, og 4:23,09 p\xc3\xa5 1500 meter, 13,51 i kulest\xc3\xb8t og 7882 poeng sammenlagt under Mt SAC Relays i april, der han vant tikampen. Han satte ogs\xc3\xa5 personlig rekord p\xc3\xa5 110 meter hekk med tiden 14,47 i mai. _NEWLINE_I IAAF World Combined Events Challenge i Tsjekkia kom Gregory p\xc3\xa5 sjetteplass i tikamp, og i det britiske mesterskapet i friidrett 2016 deltok han p\xc3\xa5 110 meter hekk, men n\xc3\xa5dde ikke finalen.\n_START_SECTION_\n2017\n_START_PARAGRAPH_\nHan forbedret sin personlige rekord i sjukamp to ganger gjennom innend\xc3\xb8rssesongen 2017. F\xc3\xb8rst scoret han 5770 poeng under Multi-Events International i Praha, der han kom p\xc3\xa5 femteplass sammenlagt, og han satte ogs\xc3\xa5 der personlig rekord i stavsprang innend\xc3\xb8rs med 5,20 meter. Deretter fikk han 5834 poeng under det skotske mesterskapet i mangekamp, som han vant foran Andrew Murphy og Ingi Kristinsson fra Island. Der satte han ogs\xc3\xa5 personlig rekorder i lengdehopp, med 7,30 meter, og h\xc3\xb8ydehopp, med 1,99 meter. _NEWLINE_Utend\xc3\xb8rs kom han p\xc3\xa5 femteplass i tikamp under California Invitational Combined Events, og i Europacupen i mangekamp 2017 fikk han tiende beste resultat individuelt, og Storbritannia endte her p\xc3\xa5 fjerdeplass totalt. Han vant tikamp under det spanske mesterskapet i friidrett utend\xc3\xb8rs i 2017, og han kom p\xc3\xa5 niendeplass under D\xc3\xa9castar 2017 i september.'